Στην Ιρλανδική Δημοκρατία διεξήχθησαν **γενικές εκλογές** στις 26 Φεβρουαρίου 2016. Ο πρωθυπουργός Έντα Κένι παραδέχθηκε την ήττα της απερχόμενης κυβερνητικής συμμαχίας στις εκλογές.

Πλαίσιο
-------

Στις εκλογές αναδείχθηκαν τα 157 μέλη (Teachtaí Dála) σε 40 περιφέρειες της κάτω βουλής (Dáil Éireann) του Κοινοβουλίου της Ιρλανδίας. Το 31ο κοινοβούλιο (Dáil) διαλύθηκε από τον πρόεδρο Μάικλ Χίγκινς στις 3 Φεβρουαρίου, έπειτα από πρόταση του πρωθυπουργού Έντα Κένι.
Μετά τις εκλογές, το [Fine Gael]]παρέμεινε το μεγαλύτερο κόμμα στο Dáil, αν και απώλεσε 26 έδρες σε σύγκριση με τις προηγούμενες εκλογές. Το κύριο κόμμα της αντιπολίτευσης Fianna Fáil, που είε υποστεί τη χειρότερη εκλογική ήττα στις εκλογές του 2011, μένοντας στις 20 έδρες, τις αύξησε σε 44. Το Σιν Φέιν αναδείχθηκε 3ο κόμμα, με 23 βουλευτές, ενώ το Εργατικό Κόμμα, πρώην εταίρος του συνασπισμού της κυβέρνησης, υπέστη το χειρότερο αποτέλεσμα στην ιστορία του, μένοντας στις 7 έδρες. Οι υπόλοιπες 34 έδρες κερδήθηκαν από μικρότερα και ανεξάρτητα κόμματα.
Τα μέλη του 32ου κοινοβουλίου πραγματοποίησαν την πρώτη τους συνεδρίαση στις 10 Μαρτίου και εξέλεξαν τον νέο πρόεδρο της βουλής (Ceann Comhairle), στην πρώτη εκλογή προέδρου της βουλής με μυστική ψηφοφορία.

Σχηματισμός κυβέρνησης
----------------------

Ο Κένι παραιτήθηκε από την πρωθυπουργία αλλά παρέμεινε στη θέση του μέχρι να σχηματιστεί νέα κυβέρνηση. Ο Κένι επεδίωξε συμφωνία με το Fianna Fáil με σκοπό το σχηματισμό κυβέρνησης. Οι συνομιλίες συνεχίστηκαν στη διάρκεια του Απριλίου.

Οι εταίροι κατέληξαν σε τελική συμφωνία για σχηματισμό κυβέρνησης μειοψηφίας με επικεφαλής το κόμμα Fine Gael στις 29 Απριλίου, 63 ημέρες μετά τις εκλογές και το κοινοβούλιο (Dáil) επίσημα εξέλεξε ξανά στην πρωθυπουργία τον Κένι στις 6 Μαΐου. Ο Κένι έγινε ο πρώτος πρωθυπουργός από το Fine Gael που κατάφερε να επανεκλεγεί.

Συνολικά 35 έδρες περιήλθαν σε γυναίκες, που αποτελεί αριθμό ρεκόρ. Το 22% της νέας βουλής απαρτίζεται από γυναίκες.

Αποτελέσματα
------------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Κόμμα | **Φίνε Γκελ** | **Φίανα Φαλ** | **Σιν Φέιν** | **Εργατικό Κόμμα** | **AAA–PBP** | **Ανεξάρτητοι για την Αλλαγή** | **Σοσιαλδημοκράτες** | **Κόμμα Πρασίνων** |
| Αρχηγός | Έντα Κένι | Μιχόλ Μάρτιν | Τζέρι Άνταμς | Τζόαν Μπέρτον | *Κανείς* | *Κανείς* | Στίβεν ΝτόνελιΚάθριν ΜέρφιΡόιζιν Σόρτολ | Ίμον ράιαν |
| Ψήφοι,1η περιφέρεια | 25,5%, 544.140 | 24,3%, 519.356 | 13,8%, 295.319 | 6,6%, 140.898 | 3,9%, 84.168 | 1,5%, 31.365 | 3,0%, 64.094 | 2,7%, 57.999 |
|  |  |  |  |  |  |  |  |
| Έδρες | 50 (31,5%) | 44 (28%) | 23 (14,5%) | 7 (4,5%) | 6 (4%) | 4 (2,5%) | 3 (2%) | 2 (1%) |
|  |  |  |  |  |  |  |  |

Εξωτερικοί σύνδεσμοι
--------------------

* «Συμπεράσματα από τις ιρλανδικές εκλογές». *antinews.gr*. 28 Φεβρουαρίου 2016. Αρχειοθετήθηκε από το πρωτότυπο στις 1 Μαρτίου 2016. Ανακτήθηκε στις 23 Μαΐου 2016.

Παραπομπές
----------

1. ↑  Την ήττα του στις ιρλανδικές εκλογές παραδέχτηκε ο απερχόμενος πρωθυπουργός, 28-2-2016.
2. ↑  «President Higgins dissolves 31st Dáil». Irish Times. 2016-02-03.. Ανακτήθηκε στις 2016-02-03.
3. ↑  «Οι Ιρλανδικές εκλογές έβγαλαν νικητή χωρίς πλειοψηφία». Prison Planet. 27 Φεβρουαρίου 2016. [*νεκρός σύνδεσμος*]
4. ↑  «Peter Burke and Willie Penrose elected in Longford-Westmeath». *The Irish Times*. 3 Μαρτίου 2016. Ανακτήθηκε στις 8 Μαΐου 2016.
5. ↑  Dan MacGuill. «Labour just had the worst election in its 104-year history». *TheJournal.ie*. Ανακτήθηκε στις 8 Μαΐου 2016.
6. ↑  «Enda Kenny to continue as caretaker Taoiseach». *RTE.ie*. 11 Μαρτίου 2016. Ανακτήθηκε στις 11 Μαρτίου 2016.
7. ↑  «Enda Kenny confirms he'll contact Fianna Fáil about formation of new government on Friday». *Independent.ie*. Ανακτήθηκε στις 8 Μαΐου 2016.
8. ↑  Doyle, Kevin. «Fine Gael and Fianna Fáil finally reach minority government deal - Independent.ie». *Independent.ie* (Independent).. Ανακτήθηκε στις 2016-04-30.